حاضیردا اینگیلیس دیلی دۆنیادا ان گئنیش یاییلمیش دیللردن بیریدیر. اینگیلیس دیلی دۆنیادا دیپلوماسی، تیجارت، دنیزچی‌لیک، علم-تکنیک و بیلیشیم دیلی کیمی مشهوردور. زمانه‌میزده نشر اوْلونان ادبیاتین و مطبوعاتین اکثریتی اینگیلیس دیلینده درج اوْلونور. بۆتون بۇ دییلنلره گؤره اینگیلیس دیلی‌نین اؤیرنیلمه‌سی هر کس اۆچون حیاتی ضرورت کیمی قارشیدا دورور. اینگیلیس دیلی‌نین فونتیک قۇرولوشو بیر سیرا اینکیشاف مرحله‌لریندن کئچمکله اؤزونه مخصوص اوریژینال سس ترکیبی یارادا بیلمیشدیر.